Ja, Nicolás Sánchez het al sy span se punte aangeteken, maar Matera verdien ook lof vir die wyse waarop hy sy span op die veld aangevoer het.
Daar word berig dat die 27-jarige Matera, wat sedertdien die inskrywings verwyder het, destyds onder meer geskryf het dat hy met sy voertuig oor swart mense sal ry, terwyl hy ook negatiewe kommentaar oor die inwoners van Paraguay en Bolivia gelewer het.
“Ons verwerp ten sterkste die diskriminerende en xenofobiese kommentaar wat deur lede van die Poemas-groep op sosiale media gemaak is,” het die Argentynse rugby-unie in ’n verklaring gesê.
“Ek vra om verskoning vir almal wat aanstoot geneem het deur die barbaarse dinge wat ek geskryf het. In daardie oomblik het ek nooit gedink dat ek die Argentynse rugbykaptein sou word nie en ek moet nou verantwoording doen vir wat ek nege jaar gelede gesê het,” het Matera gesê.
Petti het in ’n verklaring gesê dat die inskrywings nie die persoon verteenwoordig wat hy vandag is nie.